17751 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1367 

6 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις πλημμύρες 
της 4ης Νοεμβρίου 2003 σε περιοχές της Ανατολικής 

Αττικής. 1 

Τροποποίηση της υπ’ αριθμ. 6707/29.9.2001 συστατικής 
πράξης Νομικού Προσώπου «Φιλαρμονική Δ.Δ. Σιτα- 

γρών», Ν Δράμας. 2 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «Παιδικός Σταθμός Δήμου Σαγιάδας», Ν. 

Θεσπρωτίας. 3 

Καθιέρωση υπερωριακής απασχόλησης υπαλλήλωντων 
Διοικητικών Υπηρεσιώντου Δήμου Οιτύλου Ν. Λακω¬ 
νίας έτους 2004. 4 

Καθιέρωση υπερωριακής απασχόλησης υπαλλήλων της 
Υπηρεσίας Καθαριότητας του Δήμου Οιτύλου Ν. Λα¬ 
κωνίας έτους 2004. 5 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. ΥΠΠΟ/ΔΝΣΑΚ/ 
55480/1304/26.7.2004 απόφαση του Υφυπουργού 
Πολιτισμού. 6 


ΑΠΟΦΑΣΕΙ Σ 

Αριθ. 1303/Α32 (1) 

Οριοθέτηση περιοχών και πιστωτικές διευκολύνσεις για την 
αποκατάσταση των ζημιών από τις πλημμύρες της 4ης 
Νοεμβρίου 2003 σε περιοχές της Ανατολικής Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως ετέ¬ 
ρων τινών συναφών θεμάτων», που κυρώθηκε με το Ν. 
867/1979 (ΦΕΚΑ'24). 


2. ΤιςδιατάξειςτουΝ. 1190/1981 (ΦΕΚ203/Α730.7.1981), 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων», όπως αυτό τροποποιήθηκε και συ¬ 
μπληρώθηκε με το άρθρο 1, παρ. 42 και 43 του Ν. 2412/1996 
«Μεταφορά αρμοδιοτήτων από το Υπουργικό Συμβούλιο σε 
άλλα Κυβερνητικά όργανα και άλλες διατάξεις» (ΦΕΚ 
123/Α717.6.1996). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/1982 (ΦΕΚΑ'81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις», όπως συμπληρώθηκε με το άρθρο 25, 
παρ. 6του Ν. 1418/1984 «Περί Δημοσίων Έργων και ρυθμί¬ 
σεως συναφών θεμάτων» (ΦΕΚ Α' 23). 

4. Τις διατάξεις του Ν. 128/1975 «περί τροποποιήσεως και 
συμπληρώσεωςδιατάξεωντινώναναφερομένων εις την λει¬ 
τουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/1998 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π .Δ. 69/1988 «Οργανισμός Γενικής Γραμματείας Δη¬ 
μοσίων Έργων». 

7. Την υπ’ αριθμ. Δ16α/04/773/29.11.1990 κοινή απόφαση 
του Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών». 

δ.Τηνυπ’αριθμ. 50148/542/24.6.1992 κοινή απόφαση των 
Υπουργών Εθνικής Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστολή 
δαπανών Δημοσίου Τομέα» (ΦΕΚ420/Β71.7. 1992). 

9. Τις διατάξεις του άρθρου 22 του Ν. 2362/1995 «Περί Δη¬ 
μοσίου Λογιστικού ελέγχου των δαπανών του Κράτους και 
άλλες διατάξεις» (ΦΕΚ 247/Α727.11.1995). 

10. Τις διατάξεις του άρθρου 27 του Ν. 2081/1992 (ΦΕΚ 
154 Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμμα¬ 
τος Δημοσίων Επενδύσεων και συγκεκριμένα των έργων 
2000ΣΕ06900025, 2000ΣΕ06900026, 2000ΣΕ06900 027της 
ΣΑΕ 069. 

Η προκαλούμενη δαπάνη από την επιδότηση του επιτοκί¬ 
ου βαρύνειτο λογαριασμό του Ν. 128/1975.0 λογαριασμός 
αυτός επιδοτείται απότον Κρατικό Προϋπολογισμό μόνο σε 
περίπτωση ελλειμματικότητάς του. Το ύψος της δαπάνης 
αυτής θα είναι της τάξης των 12.000 ευρώ. 

11. Το Π.Δ. 81/2002 (ΦΕΚ 57/21.3.2002) για συγχώνευση 
των Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών. 

12. ΤοΠ.Δ. 121/2004 (ΦΕΚ 84/Α710.03.2004) για τον διο¬ 
ρισμό των Υπουργών και Υφυπουργών. 

13. Την υπ’ αριθμ. 14650/ΔΙΟΕ 85/2004 (ΦΕΚ 519/Β7 
17.3.2004) απόφαση του Πρωθυπουργού και του Υπουρ¬ 
γού Οικονομίας και Οικονομικών, για τον καθορισμό αρμο- 
διοτήτωντου Υφυπουργού Οικονομίας και Οικονομικών Πέ¬ 
τρου Δούκα. 

14. Το υπ’ αριθμ. Τ.Υ. οικ.336/22.1.2004 έγγραφο της Νο¬ 
μαρχιακής Αυτοδιοίκησης Ανατολικής Αττικής. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών της 
Ανατολικής Αττικής, αποφασίζουμε: 

Α. ΟΡΙΟΘΕΤΗΣΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«περί αποκαταστάσεως ζημιών εκ σεισμών 1978 εις περιο¬ 
χή Βορείου Ελλάδος κ.λπ.», όπως αυτή κυρώθηκε, τροπο¬ 
ποιήθηκε και συμπληρώθηκε με τους Ν. 867/1979, 1048/ 
1980, 1133/1981 και 1190/1981, όπως ορίζεται στο άρθρο 
10 του Ν. 2576/1998 καθώς και των σχετικών κανονιστικών 
πράξεων, όπως ισχύουν σήμερα για την αποκατάσταση των 
ζημιών των κτιρίων γενικά, τις οποίες προκάλεσαν οι πλημ¬ 
μύρες της 4ης Νοεμβρίου 2003 σε περιοχές της Ανατολικής 
Αττικής και συγκεκριμένα στις Κοινότητες Αναβύσσου και 
Σαρωνίδος. 

2. Το έργο της αποκατάστασης των ζημιών από τις πλημ¬ 
μύρες, που έπληξαν τις περιοχές της Ανατολικής Αττικής 
ανατίθεται στην Υπηρεσία Αποκατάστασης Σεισμοπλήκτων 
(Υ.Α.Σ.). 

3. Ορίζεται προθεσμία ενός (1) έτους απάτη δημοσίευση 
της παρούσας απόφασης σε ΦΕΚ, για την υποβολή αιτήσε¬ 
ων, συνοδευόμενων από τα απαραίτητα δικαιολογητικά, για 
την δανειοδότηση των πληγέντων κτισμάτων από τις πλημ¬ 
μύρες της 4ης Νοεμβρίου 2003. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτοκο 
δάνειο και δωρεάν κρατική αρωγή) για την αποκατάσταση 
των ζημιών που προκάλεσαν οι πλημμύρες της 4ης Νοεμ¬ 
βρίου 2003 στις Κοινότητες Αναβύσσου και Σαρωνίδος: 

α. Για ανακατασκευές κτιρίων που κατέρρευσαν ή κρί- 
νονται κατεδαφιστέα ή υπέρμετρης δαπάνης επισκευής 
(ασύμφορα) ή είναι δομημένα από ευτελή υλικά (ωμοπλίν¬ 
θους ή μη διαμορφωμένους λίθους μικρής διατομής με 
συνδετικό υλικό αργιλώδες) και τα οποία δεν έχουν χαρα- 
κτηρισθεί κατεδαφιστέα, αλλά οι ζημιές που προκλήθηκαν 
από τις πλημμύρες δεν επιδέχονται, σύμφωνα με την κρίση 
της αρμόδιας Υπηρεσίας που αναφέρεται στην παρ. 2 της 
παρούσας, ουσιαστική αποκατάσταση, δηλαδή επισκευή 
που εξασφαλίζει την αναγκαία αντισεισμική αντοχή τους. 

β. Για επισκευές πάσης φύσεως κτιρίων που έχουν υπο- 
στεί ζημιές από τις πλημμύρες, και δεν οφείλονται σε υπαι¬ 
τιότητα των ενδιαφερομένων ή αφορούν κατασκευαστικές 
ελλείψεις και ατέλειες. 

Τα ανωτέρω δάνεια δύνανται να χρησιμοποιηθούν και για 
αυτοστέγαση. 

Τα κτίρια που χαρακτηρίζονται εγκαταλελειμμένα (διατη¬ 
ρούν τους περιμετρικούς τοίχους και έστω τμήμα της στέ¬ 
γης) δεν δικαιούνται στεγαστικής συνδρομής. 

Προκειμένου να γίνει άρση του χαρακτηρισμού του εγκα- 
ταλελειμμένου θα πρέπει το κτίσμα να έχει κουφώματα και 


να ήταν στοιχειωδώς κατοικήσιμο και ο ενδιαφερόμενος να 
προσκομίσει τα ακόλουθα δικαιολογητικά: 

α. Βεβαίωση της ΔΕΗ ότι είχε ρεύματουλάχιστον ένα χρό¬ 
νο πριν από τις πλημμύρες. 

β. Δήλωση στοιχείων ακινήτων (Ε9) και (Ε1), στα οποία να 
περιλαμβάνεται το πληγέν ακίνητο, για το χρονικό διάστη¬ 
μα πριν από τις πλημμύρες της 4ης Νοεμβρίου 2003. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) καθορίζονται από την Υπη¬ 
ρεσία Αποκατάστασης Σεισμοπλήκτων (Υ.Α.Σ.), στην οποία 
οι ενδιαφερόμενοι θα πρέπει να υποβάλουν αίτηση με τα 
σχετικά δικαιολογητικά, μέσα στις προθεσμίες που καθορί¬ 
ζονται στην παρούσα απόφαση. 

2. Η Υπηρεσία Αποκατάστασης Σεισμοπλήκτων (Υ.Α.Σ.) 
θα χορηγεί στους δικαιούχους βεβαίωση, με την οποία θα 
προσδιορίζεται το ύψος της απαιτούμενης δαπάνης επι¬ 
σκευής ή το ποσό που δικαιούται ο ενδιαφερόμενος για 
ανακατασκευή ή αυτοστέγαση. Στη βεβαίωση θα αναφέρε- 
ται το ποσό της δωρεάν κρατικής αρωγής καθώς και του 
στεγαστικού δανείου, σύμφωνα με τους όρους που καθορί¬ 
ζονται κατωτέρω για τα κτίρια που βρίσκονται εντός της 
πληγείσας περιοχής. 

3. Σε περίπτωση που το συγκεκριμένο κτίριο ρυμοτομεί- 
ται ή δεν μπορεί να ανακατασκευαστεί για οποιαδήποτε άλ¬ 
λη νόμιμη αιτία ή ο ιδιοκτήτης το επιθυμεί, τότε ο ιδιοκτή¬ 
της, ή καθένας από τους συνιδιοκτήτες (εφόσον υφίσταται 
συνιδιοκτησία), δικαιούται στεγαστική συνδρομή για αυτο¬ 
στέγαση με αγορά ή ανέγερση κατοικίας σε άλλη πληγείσα 
περιοχή. 

4. Σε περίπτωση που κατέρρευσαν κτίσματααπότις πλημ¬ 
μύρες ή κατεδαφίστηκαν αμέσως μετά από αυτές με εντο¬ 
λή Δημόσιας ή Δημοτικής Αρχής, χωρίς να έχουν εκδοθεί 
πρωτόκολλα επικινδύνως ετοιμόρροπου, από τις κατά Νό¬ 
μο Τριμελείς Επιτροπές και οι ιδιοκτήτες τους έχουν ξεκι¬ 
νήσει την ανέγερση της νέας οικοδομής με άδεια που εκδό- 
θηκε μετά τις πλημμύρες της 4ης Νοεμβρίου 2003, εγκρί¬ 
νουμε τη δανειοδότησή τους εφόσον: 

α. Ο ενδιαφερόμενος έχει υποβάλει εμπρόθεσμα αίτηση 
για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και της 
χρήσης του (π.χ. οικοδομική άδεια ανέγερσης της κατα- 
στραφείσας οικοδομής, φωτογραφίες, αεροφωτογραφίες 
κ.λπ.). 

γ. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κ.λπ.). 

δ. Η αρμόδια Δημόσια ή Δημοτική Αρχή βεβαιώνει, ότι δό¬ 
θηκε εντολή για την κατεδάφιση του κτίσματος προς απο¬ 
τροπή αμέσου κινδύνου μετά τις πλημμύρες ή βεβαίωση ότι 
το κτίσμα κατέρρευσε από τις πλημμύρες της 4ης Νοεμβρί¬ 
ου 2003. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική συνδρομή (δάνειο και δωρεάν κρατική αρω¬ 
γή) θα χορηγείται στους δικαιούχους με βάση την προσκο- 
μιζόμενη στη δανείστρια Τράπεζα έγγραφη συνηγορίατης 
Υ.Α.Σ. με τους ακόλουθους βασικούς όρους: 

α) Γ ια κτίσματα που έχουν χρήση κατοικίας 385 ευρώ ανά 
τ.μ. και με ανώτατο όριο δανειοδοτούμενης επιφάνειας τα 
120τ.μ., ανά χωριστή ιδιοκτησία. 

β) Γ ια κτίρια που έχουν χρήση επαγγελματικού χώρου, η 
στεγαστική συνδρομή ανέρχεται στο ποσό των 235 ευρώ 

ανά τ.μ. και για δανειοδοτούμενη επιφάνεια μέχρι 120 τ.μ., 
ήτοι μέχριτου ποσού των 28.200 ευρώ για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολικής 
δανειοδότησης θα διαιρείται η επιφάνειά του σε τμήματα 
των 150 τ.μ., για τα τυχόν δάνεια που θα προκύψουν πέραν 
των πρώτων 150 τ.μ. τοποσόντου δανείου ορίζεται σε 150 
ευρώ ανά τ.μ. και για δανειοδοτούμενη επιφάνεια 120 τ.μ., 
ήτοι μέχρι του ποσού των 18.000 ευρώ για κάθε επιπλέον 
δάνειο που θα χορηγείται. 

Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα αμε¬ 
λείται, ενώ αν είναι πάνω από 50 τ.μ., τότε θα χορηγείται 
στεγαστική συνδρομή ανάλογα με το εμβαδόν του και σύμ¬ 
φωνα μετά ισχύοντα ανώτατα όρια (εμβαδού και δανείου). 

γ) Για υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοικίας 
ή επαγγελματικές στέγες, χορηγείται ποσό δανείου που 
αντιστοιχεί στο 70% της εκάστοτε ισχύουσας μεγίστης τι¬ 
μής μονάδας για την χρηματοδότηση των ανακατασκευα¬ 
ζόμενων κατοικιών ή επαγγελματικών χώρων αντίστοιχα. 

δ) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορηγεί¬ 
ται δάνειο που αντιστοιχεί στο 30% της εκάστοτε ισχύου- 
σας μεγίστης τιμής μονάδας για τη χρηματοδότηση της 
ανακατασκευαζόμενης επιφάνειας. 

ε) Γ ια κατασκευές βοηθητικής χρήσεως στο δώμα οικο¬ 
δομών π.χ. απολήξεις κλιμακοστασίων, ανελκυστήρων κλπ. 
χορηγείται δάνειο που αντιστοιχεί στο 70% της εκάστοτε 
ισχύουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

στ) Γ ια βοηθητικούς χώρους της αυτής οικοδομής ή ευρι¬ 
σκόμενους στο αυτό οικόπεδο που συμπληρώνουν τη λει- 
τουργικότητάτης και με την προϋπόθεση ότι το σύνολο της 
δανειοδοτούμενης επιφάνειας (κύριος και βοηθητικός χώ¬ 
ρος) δεν υπερβαίνει τα 120 τ.μ. (π.χ. αποθήκες τροφίμων, 
ιματιοθήκες, κουζίνες, φούρνοι κλπ.) η ανά τ.μ. τιμή αποζη¬ 
μίωσης κατεδαφιστέου κτίσματος (είτε βάση πρωτοκόλλων 
κατεδαφίσεως είτε ως ασύμφορα επισκευής είτε ως μη 
ασφαλώς επισκευάσιμα λόγω ευτελών δομικών υλικών) εί¬ 
ναι η αυτή με της κατοικίας, παράγραφος (α). 

ζ) Για αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτίσμα- 
τα, χώρους αποθήκευσης, που είτε βρίσκονται στο ίδιο οι¬ 
κόπεδο με το κυρίως κτίσμαείτε σε άλλο η ανάτ.μ. τιμή απο¬ 
ζημίωσης κατεδαφιστέου, ανέρχεται στο ποσό των 135 
ευρώ κατεδαφιζόμενης επιφάνειας και μέχρι εμβαδού 120 
τ.μ. 

η) Γιατην ανακατασκευή αγροτικών κατοικιών (κτισμάτων 
ευτελούς αξίας κατασκευής, μικρού κατά κανόνα εμβαδού 
που χρησιμοποιούνται εποχιακά) η στεγαστική συνδρομή 
ανέρχεται στο ποσό των 205 ευρώ ανά τ.μ. κατεδαφιζόμε- 
νης επιφάνειας και μέχρι συνολικού εμβαδού 120 τ.μ. 

θ) Για κτίρια που ανήκουν στο Δημόσιο, Ν.Π.Δ.Δ. ή σε Κοι¬ 
νωφελή ή σε Φιλανθρωπικά ή σε Ευαγή Ιδρύματα ή σε Σω¬ 
ματεία, το ύψος της στεγαστικής συνδρομής ανέρχεται στο 
ποσό των 355 ευρώ ανάτ.μ. επί του συνόλου της κατεδαφι- 
στέας επιφάνειας και η ανεγειρόμενη επιφάνεια δεν θα πρέ¬ 
πει να είναι μικρότερη του 75% της κατεδαφισθείσης. 

ι) Γ ια κτίρια με περισσότερες χωριστές ιδιοκτησίες (πο¬ 
λυκατοικίες) ο κάθε ιδιοκτήτης δικαιούται εκτός της στεγα- 
στικής συνδρομής ανακατασκευής ή αυτοστέγασης που 
αντιστοιχεί στην ιδιοκτησία του και επί πλέον στεγαστική 
συνδρομή ανάλογη με το ποσοστό του επί των κοινοχρή¬ 


στων χώρων και μέχρι συνολικού εμβαδού 120 τ.μ. αθροι¬ 
στικά (από ιδιοκτησία και κοινόχρηστο χώρο). 

ια)Η δωρεάν κρατική αρωγή, που αντιστοιχεί στην παρα¬ 
πάνω στεγαστική συνδρομή για ανακατασκευή ή αυτοστέ¬ 
γαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε (1/3) της στεγαστικής συνδρο¬ 
μής και μόνο για μία ιδιοκτησία. Στην περίπτωση της παρ. 
(β) κάθε τμήμα με επιφάνεια 150 τ.μ. θεωρείται ανεξάρτητη 
ιδιοκτησία. 

ιβ) Σε περίπτωση που στον ίδιο ιδιοκτήτη ανήκαν πριν από 
τις πλημμύρες περισσότερες της μίας ιδιοκτησίες, δάνειο 
δικαιούται για κάθε μία από αυτές, ενώ δωρεάν κρατική 
αρωγή μόνο για τη μία ιδιοκτησία, την οποία επιλέγει ο ίδιος 
με Υπεύθυνη Δήλωση. Γ ια τις πέραν της μίας ιδιοκτησίες το 
σύνολο της στεγαστικής συνδρομής χορηγείται υπό μορφή 
δανείου, χωρίς δωρεάν κρατική αρωγή. 

ιγ)Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με τα (2/3) του εμβαδού ή 
του όγκου του κατεδαφιστέου κτίσματος, με βάση το οποίο 
υπολογίστηκε το δάνειο. 

Σε όλες τις άλλες περιπτώσεις ανακατασκευής, υποχρέ¬ 
ωση του ιδιοκτήτη είναι να ανακατασκευάσει κτίσμα εμβα¬ 
δού τουλάχιστον ίσο μετά (2/3) του εμβαδού του κατεδαφι- 
στέου κτίσματος, με βάση το οποίο υπολογίστηκε η στεγα- 
στική συνδρομή. 

ιδ) Στις περιπτώσεις αυτοστέγασης η στεγαστική συν¬ 
δρομή δεν μπορεί να υπερβαίνει το αναφερόμενο στα συμ¬ 
βόλαια αγοραπωλησίας τίμημα. Η αγοραζόμενη κατοικία 
θα πρέπει να είναι νομίμως υφιστάμενη και να έχει εμβαδόν 
τουλάχιστον ίσο με το 40% της δανειοδοτούμενης επιφά¬ 
νειας του κατεδαφιστέου κτίσματος. Στις περιπτώσεις που 
το κτίσμα στο οποίο πραγματοποιείται η αυτοστέγαση δεν 
έχει οικοδομική άδεια (οικισμοί προϋφιστάμενοι του 1923) 
η στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

ιε) Γ ια ανακατασκευές κτιρίων κάθε χρήσης που είναι χα¬ 
ρακτηρισμένα διατηρητέα ή παραδοσιακά ως προς το σύ¬ 
νολο τους (όπως αναφέρεται στο ΦΕΚ δημοσίευσης της 
απόφασης χαρακτηρισμού), η στεγαστική συνδρομή ανέρ¬ 
χεται μέχρι του ποσού των 470 ευρώ ανά τ.μ. χωρίς περιο¬ 
ρισμό ως προς το συνολικό εμβαδόν της ιδιοκτησίας. 

ιστ) Για κτίρια που έχει χαρακτηριστεί διατηρητέα μόνο η 
όψη (όπως αναφέρεται στο ΦΕΚ δημοσίευσης της απόφα¬ 
σης χαρακτηρισμού) και κρίνονται κατεδαφιστέα, χορη¬ 
γείται στεγαστική συνδρομή ανακατασκευής της όψης με 
χρήση του τιμολογίου επισκευής της Υπηρεσίας για διατη¬ 
ρητέα ή παραδοσιακά κτίρια και ανακατασκευής του υπο¬ 
λοίπου κτιρίου με τα όρια τιμών που ισχύουν για την αντί¬ 
στοιχη κατηγορία κτιρίου, όπως αναφέρονται στις σχετικές 
παραγράφους, χωρίς περιορισμό του εμβαδού. 

Γ ια να ισχύουν οι περιπτώσεις ιε) και ιστ) θα πρέπει τα κτί¬ 
ρια να ήταν χαρακτηρισμένα διατηρητέα ή παραδοσιακά, 
από το Υ.ΠΕ.ΧΩ.Δ.Ε. ή από το Υπουργείο Πολιτισμού (ημε¬ 
ρομηνία ΦΕΚ δημοσίευσηςτης απόφασης χαρακτηρισμού) 
ή να είχε αρχίσει η διαδικασία χαρακτηρισμού τους πριν την 
ημέρα της πλημμύρας. 

Απαραίτητη προϋπόθεση το κτίριο να χρησιμοποιείται και 
οι ζημιές να προέρχονται από την πλημμύρα και όχι από 
εγκατάλειψη. 

2. ΕΠΙΣΚΕΥΗ 

α) Για την επισκευή ζημιών μόνο στα «μη φέροντα» στοι¬ 
χεία κτιρίων το ποσό της στεγαστικής συνδρομής ανέρχε¬ 
ται μέχρι 90 ευρώ ανάτ.μ. και μέχρι συνολικού εμβαδού 120 
τ.μ. ανά χωριστή ιδιοκτησία. 

β) Για την επισκευή ζημιών μόνο στον «φέροντα» ορ¬ 
γανισμό κτιρίων της στεγαστικής συνδρομής ανέρχεται μέ¬ 
χρι του ποσού των 120 ευρώ ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέροντα» 
στοιχεία και στον «φέροντα οργανισμό» της ιδίας ιδιοκτη¬ 
σίας, το συνολικό ανά τ.μ. ύψος της στεγαστικής συνδρο¬ 
μής δεν επιτρέπεται να υπερβαίνει το όριο των 195 ευρώ 
ανά τ.μ. αθροιστικά. 

δ) Γιατις επισκευές κτιρίων κάθε χρήσης που είναι χαρα¬ 
κτηρισμένα διατηρητέα ή παραδοσιακά ως προς το σύνολό 
τους (όπως αναφέρεται στο ΦΕΚ δημοσίευσης της απόφα¬ 
σης χαρακτηρισμού), η στεγαστική συνδρομή ανέρχεται 
μέχρι του ποσού των 470 ευρώ ανά τ.μ. χωρίς περιορισμό 
ως προς το συνολικό εμβαδόν της ιδιοκτησίας. 

ε) Για κτίρια που έχουν χαρακτηριστεί διατηρητέες μόνο 
οι όψεις (όπως αναφέρεται στο ΦΕΚ δημοσίευσης της από¬ 
φασης χαρακτηρισμού) και κρίνονται επισκευάσιμες, χορη¬ 
γείται στεγαστική συνδρομή επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδότη¬ 
σης. Για το υπόλοιπο κτίριο χορηγείται στεγαστική 
συνδρομή επισκευής ή ανακατασκευής, με τα όρια τιμών 
και επιφανειών, ανάλογα με την χρήση του κτιρίου, όπως 
αναφέρονται στις σχετικές παραγράφους. 

Γ ια να ισχύουν οι περιπτώσεις δ) και ε) θα πρέπει τα κτίρια 
να ήταν χαρακτηρισμένα διατηρητέα ή παραδοσιακά, από 
το Υ.ΠΕ.ΧΩ.Δ.Ε. ή από το Υπουργείο Πολιτισμού, (ημερο¬ 
μηνία ΦΕΚ δημοσίευσης της απόφασης χαρακτηρισμού) ή 
να είχε αρχίσει η διαδικασία χαρακτηρισμού τους πριν την 
ημέρα της πλημμύρας. 

Απαραίτητη προϋπόθεση το κτίριο να χρησιμοποιείται και 
οι ζημιές να προέρχονται από την πλημμύρα και όχι από 
εγκατάλειψη. 

στ) Για επισκευή αποθηκών ανεξαρτήτου χρήσης, αγροτι¬ 
κών κτισμάτων (πλην οικιών) η στεγαστική συνδρομή ανέρ¬ 
χεται μέχρι συνολικού ποσού 2.350 ευρώ για κάθε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συνδρο¬ 
μής (δάνειο και δωρεάν κρατική αρωγή) για την αποκατά¬ 
σταση του φέροντος οργανισμού και των λοιπών μη φερό- 
ντων στοιχείων θα ανέρχεται στο ποσό των 205 ευρώ ανά 
τ.μ. επί του συνόλου της επιφάνειας του κτιρίου. 

η) Εφόσον πρόκειται για κτίρια με περισσότερες της μίας 
χωριστές ιδιοκτησίες, ο κάθε ιδιοκτήτης δικαιούται, εκτός 
από την στεγαστική συνδρομή για την αποκατάσταση των 
ζημιών της ιδιοκτησίας του, και πρόσθετη στεγαστική συν¬ 
δρομή για την κάλυψη της δαπάνης που αναλογεί για την 
αποκατάσταση των ζημιών των κοινόκτητων στοιχείων. 

θ) Η δωρεάν κρατική αρωγή που αντιστοιχεί στην ανωτέρω 
στεγαστική συνδρομή επισκευής θα καλυφθεί από τον Προ¬ 
ϋπολογισμό Δημοσίων Επενδύσεων και ανέρχεται σε (1/3) 
της στεγαστικής συνδρομής και μόνον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν από 
τις πλημμύρες, περισσότερες της μίας ιδιοκτησίες, στεγα- 
στική συνδρομή δικαιούται για κάθε μία από αυτές, ενώ δω¬ 
ρεάν κρατική αρωγή μόνο για τη μία ιδιοκτησία, την οποία 
επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στεγα- 
στικής συνδρομής χορηγείται υπό μορφή δανείου, χωρίς 
δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακα- 
τασκευή θα αναληφθεί σε δύο δόσεις, η πρώτη από τις οποί¬ 


ες, που περιλαμβάνει ολόκληρη την δωρεάν κρατική αρωγή 
και το μισό (1/2) του δανείου, καταβάλλεται με την υπογρα¬ 
φή της δανειστικής σύμβασης, η δε επόμενη, που περιλαμ¬ 
βάνει το υπόλοιπο μισό (1/2) του δανείου, καταβάλλεται, 
όταν θα έχουν εκτελεστεί εργασίες, που αφορούν στην κα¬ 
τασκευή του φέροντα οργανισμού, τοιχοποιιών, επιχρισμά¬ 
των, κουφωμάτων και κιγκλιδωμάτων. Στις περιπτώσεις που 
δεν έχει χορηγηθεί αποδεδειγμένα η δωρεάν κρατική αρω¬ 
γή θα χορηγείται το σύνολο του δανείου και η δωρεάν κρα¬ 
τική αρωγή θα ενέχει θέση β' δόσης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει ολό¬ 
κληρη την δωρεάν κρατική αρωγή και το μισό (1/2) του δα¬ 
νείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει το υπόλοιπο μι¬ 
σό (1/2) του δανείου, καταβάλλεται, με την εκτέλεση εργα¬ 
σιών που καλύπτουν το 80% του χορηγηθέντος ποσού. 

γ) Το ποσό της στεγαστικής συνδρομής για αυτοστέγα¬ 
ση, εφόσον αγοράζεται έτοιμο κτίσμα, θα χορηγείται εφά¬ 
παξ με την προσκόμιση οριστικού συμβολαίου αγοράς και 
πιστοποιητικού μεταγραφής ή προσυμφώνου με την υπο¬ 
χρέωση της υποβολής οριστικού συμβολαίου και πιστοποι¬ 
ητικού μεταγραφής σε χρόνο που θα ορίζεται στην εγκριτι¬ 
κή απόφαση της αρμόδιας Υπηρεσίας που αναφέρεται στην 
παρ. 2 του κεφ. Α. 

Σε περίπτωση που αγοράζεται κτίσμα υπό ανέγερση το 
ποσό της στεγαστικής συνδρομής θα χορηγείται σε δύο δό¬ 
σεις, η πρώτη από τις οποίες, που περιλαμβάνει ολόκληρη 
την δωρεάν κρατική αρωγή και το μισό (1/2) του δανείου, 
καταβάλλεται, με την προσκόμιση προσυμφώνου, η δε επό¬ 
μενη , που περιλαμβάνει το υπόλοιπο μισό (1 12 ) του δανείου, 
καταβάλλεται με την εκτέλεση εργασιών, που αφορούν 
στην κατασκευή του φέροντα οργανισμού, τοιχοποιιών, επι¬ 
χρισμάτων, κουφωμάτων και κιγκλιδωμάτων. 

δ) Η συνολική διάρκεια των δανείων ανακατασκευής ή αυ¬ 
τοστέγασης ή επισκευής ορίζεται σε δεκαπέντε (15) χρόνια, 
η δε εξόφλησή τους θα πραγματοποιηθεί σε ισόποσες εξα¬ 
μηνιαίες ή ετήσιες χρεολυτικές δόσεις, η πρώτη από τις 
οποίες θα καταβληθεί είκοσι τέσσερις (24) μήνες μετά την 
υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζημιών 
σε πάγιες εγκαταστάσεις επιχειρήσεων και επαγγελματιών 
επιτρέπεται να χορηγηθεί, με τους ίδιους όρους, και στους 
μισθωτές ή σε όσους έχουν από οποιαδήποτε νόμιμη αιτία, 
αποδεδειγμένα τη νομή ή τη χρήση των εν λόγω χώρων, 
εφόσον δεν έχει υποβληθεί σχετική αίτηση, εκ μέρους των 
ιδιοκτητών, μέσα σε 45 ημέρες από τη δημοσίευση της πα¬ 
ρούσας στην Εφημερίδα της Κυβερνήσεως. Μετά την πά¬ 
ροδο των 45 ημερών, το δικαίωμα υποβολής αίτησης για χο¬ 
ρήγηση στεγαστικής συνδρομής μπορεί να ασκηθεί και από 
τον ενοικιαστή, για λογαριασμό του αμελούντος ιδιοκτήτη. 
Σε κάθε περίπτωση, η υποχρέωση για την καταβολή των δό¬ 
σεων του δανείου βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά δύο (2) εκατοστιαίες μονάδες, χωρίς 
άλλη προσαύξηση για προμήθεια κλπ., επιδοτούμενο κατά 
100% από το λογαριασμό του Ν. 128/1975. 

ζ) Γ ια τους λοιπούς όρους και τη διαδικασία σύναψης και 
χορήγησης των δανείων έχουν εφαρμογή οι αντίστοιχες 
διατάξεις που ισχύουν για τη χρηματοδότηση της οικονο¬ 
μίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της στεγα- 
στικής συνδρομής (μαζί με το ακίνητο) και στους τυχόν νέ¬ 
ους κτήτορες των ακινήτων, ασχέτως του τρόπου αποκτή- 
σεως και του είδους της ιδιοκτησίας, που έχουν επ’ αυτού 
(καθολική διαδοχή, ειδική διαδοχή, επικαρπία, ψιλή κυριό¬ 
τητα, συνιδιοκτησία κ.λπ.). Απαραίτητη όμως προϋπόθεση 
είναι, οι νέοι κτήτορες να έχουν υποβάλει εμπρόθεσμα αί¬ 
τηση και τα απαιτούμενα δικαιολογητικά, σύμφωνα με τις 
εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιοκτή¬ 
τες, αποδεδειγμένα (με υποβολή υπευθύνων δηλώσεων) 
δεν έχουν λάβει δωρεάν κρατική αρωγή για άλλο πληγέν 
κτίσμα, από τις πλημμύρες της 4ης Νοεμβρίου 2003. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν την πλήρη κυριότη¬ 
τα του ακινήτου με γονική παροχή, μετά την λήξη των προ¬ 
θεσμιών αρχικών αιτήσεων, χωρίς να έχει υποβληθεί εμπρό¬ 
θεσμη αίτηση από το νέο κτήτορα. Στην περίπτωση αυτή 
αρκεί μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα και την Αγροτική Τράπεζα Ελλάδος. 

VII. ΥΠΟΘΗΚΕΣ ΔΑΝΕΙΩΝ 

Για ποσά μέχρι 3.000 ευρώ δεν απαιτείται εγγραφή υπο¬ 
θήκης. 

Για την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν του 
δανείου ή αντ’αυτού επί άλλου ακινήτου που τυχόν προ- 
σφέρεται από το δανειολήπτη, εφόσον η αξία του ακινήτου 
καλύπτει το ασφαλιζόμενο δάνειο. Η υποθήκη μπορεί επί¬ 
σης να μεταφέρεται εκ των υστέρων σε άλλο ακίνητο αντί¬ 
στοιχης αξίας. 

Συνηγορούμε, ώστε οι Τράπεζες να χορηγούν δάνεια για 
την επισκευή ή ανακατασκευή Ιερών Ναών πληγέντων από 
τις πλημμύρες της 4ης Νοεμβρίου 2003 στις Κοινότητες 
Αναβύσσου και Σαρωνίδος και στις περιπτώσεις που υπάρ¬ 
χει αδυναμία προσφοράς ακινήτου για εγγραφή υποθήκης, 
προς εξασφάλιση του δανείου, πιστοποιούμενη από σχετι¬ 
κή βεβαίωση της αρμόδιας Μητρόπολης που ανήκει ο Ιερός 
Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα κα¬ 
θορίζεται ρητά ότι σε περίπτωση υποβολής, από τους δι¬ 
καιούχους δανείων ή νέους κτήτορες, ανακριβών δηλώσε¬ 
ων ή σε περίπτωση μη εκπλήρωσης των υποχρεώσεων, που 
θα αναλάβουν με όσα προβλέπονται στην παρούσα απόφα¬ 
ση θα υπόκεινται, πέρα από τις νόμιμες κυρώσεις και τις 
ακόλουθες: 

α. Κήρυξη ολοκλήρου του ποσού του δανείου ληξιπρόθε¬ 
σμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του δα¬ 
νείου. 

γ. Εκτοκισμό του δανείου από τη χορήγησή του με επιτό¬ 
κιο μεγαλύτερο κατά 2,5 ποσοστιαίες μονάδες από το επι¬ 
τόκιο που καθορίστηκε με τη δανειστική σύμβαση για κάθε 
περίπτωση. 


IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 12.000 ευρώ για τα επόμενα 
τέσσερα οικονομικά έτη και θα βαρύνει το έργο 
2000ΣΕ06900025της ΣΑΕ 069. 

2. Η προκαλούμενη δαπάνη για την επιδότηση του επιτο¬ 
κίου βαρύνει το λογαριασμό του Ν. 128/1975, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο λο¬ 
γαριασμός αυτός επιδοτείται από τον Κρατικό Προϋπολο¬ 
γισμό μόνο σε περίπτωση ελλειμματικότητάς του. Το ύψος 
της δαπάνης αυτής είναι 12.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Αυγούστου 2004 

οι ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 

ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Π. ΔΟΥΚΑΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


♦ 


Αριθ. 6629 (2) 

Τροποποίηση της υπ’ αριθμ. 6707/29.9.2001 συστατικής 
πράξης Νομικού Προσώπου «Φιλαρμονική Δ.Δ. Σιτα- 
γρών», Ν. Δράμας. 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/1997. 

2. Το άρθρο 203 του Δημοτικού και Κοινοτικού Κώδικα 
(Π.Δ. 410/1995). 

3. Την υπ’ αριθμ. 110/2004 απόφαση του Δημοτικού Συμ¬ 
βουλίου Σιταγρών, σχετικά με την τροποποίηση της συστα¬ 
τικής πράξης του Νομικού Προσώπου με επωνυμία «Φιλαρ¬ 
μονική Δ.Δ. Σιταγρών Δήμου Σιταγρών». 

4. Την υπ’ αριθμ. 2550/1.10.2003 (ΦΕΚ1588/Β/2003) από¬ 
φαση του Γενικού Γραμματέα Περιφέρειας Ανατ. Μακεδο¬ 
νίας - Θράκης, σχετικά με την μεταβίβαση αρμοδιοτήτων 
στους Διευθυντές Τοπικών Αυτοδιοικήσεων και στους Τμη- 
ματάρχες των ιδίων Υπηρεσιών. 

5. Την υπ’ αριθμ. 6707/29.9.2001 Συστατική Πράξη του 
Ν.Π. «Φιλαρμονική Δ.Δ. Σιταγρών» Δήμου Σιταγρών (ΦΕΚ 
1356/Β718.10.2001), όπωςτροποποιήθηκε μεταγενέστερα. 

6. Το γεγονός ότι από τις διατάξεις της απόφασης αυτής 
δεν προκαλείται καμία δαπάνη, αποφασίζουμε: 

Τροποποιούμε την υπ’ αριθμ. 6707/29.9.2001 Συστατική 
Πράξη της Φιλαρμονικής Δ.Δ. Σιταγρών Δήμου Σιταγρών, 
όπως τροποποιήθηκε μεταγενέστερα, στο σημείο που ορί¬ 
ζεται ως Πρόεδρος του Νομικού Προσώπου με την επωνυ¬ 
μία «Φιλαρμονική Δ.Δ. Σιταγρών» ο Δήμαρχος ή ο Πρόε¬ 
δρος του Τοπικού Συμβουλίου Δ.Δ. Σιταγρών, ως εξής: 

Πρόεδρος του Διοικητικού Συμβουλίουτου Νομικού Προ¬ 
σώπου ορίζεται ο Δήμαρχος ή άλλο μέλος αιρετό ή μη που 
ορίζεται από αυτόν, με το νόμιμο αναπληρωτή του. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 


Δράμα, 3 Αυγούστου 2004 


Με εντολή Γ ενικού Γ ραμματέα Περιφέρειας 
Η Διευθύντρια 
Μ.ΤΣΙΑΡΑ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3877 (3) 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «Παιδικός Σταθμός Δήμου Σαγιάδας», Ν. Θε¬ 
σπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του άρθρου 12του Ν. 2880/2001 (ΦΕΚ9/Α730.1.2001) 
«Πρόγραμμα Πολιτεία για την μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις». 

β. Του άρθρου 9του Ν. 2503/1997 (ΦΕΚ107/Α/1997) «Δι¬ 
οίκηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις». 

γ. Του άρθρου 12 του Ν. 1188/1981, όπως αυτό αντικατα- 
στάθηκε από τις όμοιες του άρθρου 8του Ν. 2307/1995. 

δ. Του Ν. 1431/1984 (ΦΕΚ 46/Α716.4.1984) «Ρύθμιση θε¬ 
μάτων φορέων Κοινωνικής Πρόνοιας - Παιδικής Προστα¬ 
σίας και άλλες διατάξεις». 

ε. Του άρθρου 26του Ν. 2819/2000 (ΦΕΚ84/Α715.3.2000) 
«Ίδρυση Εταιρίας “Ολυμπιακό Χωριό 2004”, προστασία 
Ολυμπιακών Συμβόλων και Σημάτων και άλλες διατάξεις». 

στ. Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκησης», 
όπως ισχύει με τις τροποποιήσεις του. 

ζ. Του άρθρου 27 του Ν. 2081/1991, με το οποίο προστέ¬ 
θηκε νέο άρθρο 29Α στο Ν. 1558/1985 για τον έλεγχο των δα¬ 
πανών που προκαλούν οι κανονιστικές διοικητικές πράξεις. 

η. Των Π. Δ/των 50/2001 (ΦΕΚ 39/Α75.3.2001) «Καθορι¬ 
σμός των τυπικών προσόντων διορισμού σε θέσεις φορέων 
του Δημόσιου τομέα», 37α/1987) και 22/1990 (ΦΕΚ7/1990), 
όπως ισχύουν κάθε φορά. 

θ. Των άρθρων 26,198 και203τουΔ.Κ.Κ. (Π.Δ. 410/1995), 
όπως ισχύουν. 

ι.Του Π.Δ. 276/1985 (ΦΕΚ 102/Α/1986) «Δυναμικότητακαι 
σύνθεση προσωπικού Παιδικών Σταθμών»,» «Ίδρυση Βρε¬ 
φικών Τμημάτων» και του Π. Δ/τος 92/1989 (ΦΕΚ41/ 1989), 
με το οποίο τροποποιήθηκε το προηγούμενο ως προςτη δυ¬ 
ναμικότητα του ανωτέρω Παιδικού Σταθμού. 

ια. Τις υπ’ αριθμ. 2813/3.6.1987 (ΦΕΚ 22/Β71987) Γ2β/ 
5466/5.12.1988 (ΦΕΚ 900/Β71988) αποφάσεις των Υπουρ¬ 
γών Προεδρίας Κυβερνήσεως και Υγείας Πρόνοιας προς 
τις Διευθύνσεις, Τμήματα και αυτοτελή γραφεία και τον κα¬ 
θορισμό των κλάδων προϊσταμένων των μονάδων αυτών. 

2. Τη σύμφωνη γνωμοδότηση του Υπηρεσιακού Συμβου¬ 
λίου του άρθρου του Ν. 2307/1995, όπως διατυπώθηκε στο 
υπ’ αριθμ. 2/2004 πρακτικό του, αριθμ. απόφ. 20/ 2004. 

3. Την υπ’ αριθμ. 117/2003 απόφαση του Δημοτικού Συμ¬ 
βουλίου Σαγιάδας και την υπ’ αριθμ. 3/2003 απόφαση του 
Διοικητικού Συμβουλίου του Ν.Π., με τις οποίες εγκρίθηκε 
και ψηφίστηκε αντίστοιχα ο Ο.Ε.Υ. του ανωτέρω Νομικού 
Προσώπου. 

4. Την υπ’αριθμ. 200921/19.9.2001 απόφαση του Γενικού 
Γραμματέα Περιφέρειας Ηπείρου «Μεταβίβαση αρμοδιο¬ 
τήτων και παροχή εξουσιοδότησης με εντολή Γ.Γ. Περιφέ¬ 
ρειας στους Διευθυντές Τοπικής Αυτ/σης και Δ/σης (ΦΕΚ 
1271 /Β72.10.2001), αποφασίζου με: 

Εγκρίνουμε τον Οργανισμό Εσωτερικής Υπηρεσίας του 
Ν.Π.Δ.Δ. «Παιδικός Σταθμός Δήμου Σαγιάδας», Νομού Θε¬ 
σπρωτίας, που έχει ως εξής: 

Αρθρο 1 

Διάρθρωση υπηρεσιών 

Οι υπηρεσίες του Ν.Π.Δ.Δ. «Παιδικός Σταθμός Δήμου Σα- 
γιάδας» σε επίπεδο Τμημάτων σύμφωνα με τη συστατική 
πράξη προσαρμογήςτου. 


Συγκεκριμένα λειτουργούν τμήματα: 

Α. Τμήμα προσχολικής αγωγής. 

Β. Τμήμα Διοικητικού - Οικονομικού. 

Άρθρο 2 

Αρμοδιότητες Τμημάτων 

Α. Το τμήμα Προσχολικής Αγωγής επιμελείται την παρο¬ 
χή σύγχρονης προσχολικής αγωγής στα φιλοξενούμενα 
βρέφη και νήπια, σε συνεργασία με το προσωπικό του Σταθ¬ 
μού. 

Β. Το Τμήμα Διοικητικού - Οικονομικού επιμελείται τις πα¬ 
ντός είδους διοικητικές και Οικονομικές εργασίες του σταθ¬ 
μού. 

Άρθρο 3 

Καθήκοντα Προϊσταμένων Τμημάτων 
Ο Προϊστάμενος του Τμήματος Προσχολικής Αγωγής: 
α) Είναι υπεύθυνος για την εύρυθμη λειτουργία του Τμή¬ 
ματος και την τήρηση του κανονισμού λειτουργίας. 

β) Είναι υπεύθυνος για την παροχή σωστής προσχολικής 
αγωγής στα φιλοξενούμενα βρέφη και νήπια, σε συνεργα¬ 
σία με το παιδαγωγικό προσωπικό. 

γ) Εποπτεύει όλο το προσωπικό του Τμήματος (παιδαγω¬ 
γικό και βοηθητικό) για τη σωστή εκτέλεση των καθηκόντων 
του. 

δ) Εισηγείται στο Διοικητικό Συμβούλιο κάθε θέμα που 
αφορά στη λειτουργία, το προσωπικό και τους γονείς των 
φιλοξενούμενων βρεφών και νηπίων, όπως: 

- Τ ον αριθμό και τις ειδικότητες του προσωπικού, το οποίο 
είναι αναγκαίο, προκειμένου να διασφαλιστεί η εύρυθμη 
λειτουργία του, 

- Την επιμόρφωση του προσωπικού, 

- Το παιδαγωγικό υλικό καιτονπάσης φύσεως εξοπλισμό, 

- Τις απαραίτητες εργασίες για την επισκευή και συντή¬ 
ρηση των κτιρίων, 

ε) Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού, 
ώστε να μη δημιουργούνται λειτουργικά προβλήματα στον 
Οργανισμό. 

στ) Είναι υπεύθυνος για τις συγκεντρώσεις προσωπικού 
και γονέων. 

ζ) Τηρεί όλα τα απαραίτητα βιβλία σε συνεργασία με το 
γραφείο Διοικητικού - Οικονομικού. 

Άρθρο 4 

Καθήκοντα προϊσταμένου Τμήματος 
Διοικητικού - Οικονομικού. 

Ο Προϊστάμενος του Γραφείου Διοικητικού - Οικονομι¬ 
κού: 

α) Είναι υπεύθυνος για την προμήθεια και τον έγκαιρο 
εφοδιασμό του με αναγκαία τρόφιμα και λοιπά υλικά, τα 
οποία είναι απαραίτητα για την εύρυθμη λειτουργία του 
Παιδικού Σταθμού. 

β) Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

γ) Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση των μισθών, επιδομά¬ 
των, προσαυξήσεων κ.τ.λ. του προσωπικού. 

δ) Συνεργάζεται με το Διευθυντή για την κατάρτιση του 
προϋπολογισμού - απολογισμού - ισολογισμού, 
ε) Τηρεί άλατα απαραίτητα βιβλία. 

Άρθρο 5 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

ΜΟΝΙΜΟ ΠΡΟΣΩΠΙΚΟ 


α/α 

ΚΑΤΗ¬ 

ΓΟΡΙΑ 

ΚΛΑΔΟΣ 

ΘΕΣΕΙΣ 

ΒΑΘ¬ 

ΜΟΣ 

1 . 

ΤΕ 

ΤΕ9 Βρεφονηπιοκομίας 

Μία (1) 

Δ-Α 

2. 

ΔΕ 

ΔΕΙ Βοηθός Νηπιαγωγού 

Μία (1) 

Δ-Α 

3. 

ΥΕ 

ΥΕ3 Καθαρίστρια 

Μία (1) 

Ε-Β 

4. 

ΥΕ 

ΥΕ14 Βοηθός Μαγείρου 

Μία (1) 

Ε-Β 


Άρθρο 6 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προσω¬ 
ρινός), ΤΕ Νηπιαγωγών (προσωρινός) και ΤΕ16 Νη¬ 
πιαγωγών Προϊστάμενος του Τμήματος Προσχολικής Αγω¬ 
γής επιλέγεται από τους κλάδους αυτούς. Μετά την κατάρ¬ 
γηση των Προσωποπαγών Θέσεων προϊστάμενοι κρίνονται 
κατ’ αποκλειστικότητα υπάλληλοι του κλάδου ΤΕ16 Νηπια¬ 
γωγών. 

2. Προϊστάμενος του Τμήματος Διοικητικού-Οικονομικού 
επιλέγεται υπάλληλος του κλάδου ΠΕΙ Διοικητικού - Οικο¬ 
νομικού, ΤΕ17 Διοικητικού - Λογιστικού, ΔΕ Διοικητικού - 
Λογιστικού και ΔΕΙ Διοικητικού - Λογιστικού. 

Άρθρο 7 

Εφαρμογή των εκάστοτε ισχυουσών διατάξεων 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε ισχύ- 
ουσες διατάξεις. 

Άρθρο 8 
Γ ενικά 

Οι προβλεπόμενες από τον παρόντα Οργανισμό Εσωτε¬ 
ρικής Υπηρεσίας θέσεις κατά κλάδο καλύπτουν όλους τους 
εργαζόμενους στο Ν.Π.Δ.Δ., ανεξαρτήτως σχέσεως εργα¬ 
σίας, καθώς και ορισμένο αριθμό θέσεων επιπλέον για την 
κάλυψη των υφισταμένων και μελλοντικών αναγκών των 
Υπηρεσιώντων Ν.Π.Δ.Δ. 

Η κατανομή του προσωπικού στα τμήματα γίνεται πάντο¬ 
τε με απόφαση του Προέδρου του Δ.Σ. του Ν.Π.Δ..Δ., ανά¬ 
λογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά αντι¬ 
κείμενα, κατά την κατανομή θα εξετάζονται και τυχόν ειδι¬ 
κές ανάγκες των υπαλλήλων (μητέρες ανήλικων τέκνων, 
έγκυες γυναίκες, τόπος διανομής κ.λπ.). 

Προϊστάμενοι τμημάτων ορίζονται πάντοτε με απόφαση 
του Προέδρου του Δ.Σ. οι κρινόμενοι από το αρμόδιο Υπη¬ 
ρεσιακό Συμβούλιο υπάλληλοι, αναπληρούμενοι σε περί¬ 
πτωση απουσίας ή κωλύματόςτους από τον κατά βαθμό αρ¬ 
χαιότερο υπάλληλο της υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολογι¬ 
σμού του Νομικού προσώπου η οποία για μεντο 2004 ανέρ¬ 
χεται στα 115.000 ευρώ και έχει εγγράφει στους Κ.Α. 032, 
05. 111, 05.112 και 05.113, για τα επόμενα δε έτη δεν μπο¬ 
ρεί να προβλεφθεί. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 29 Ιουλίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΛΕΞΑΝΔΡΑ ΚΟΣΙΩΡΗ-ΓΕΩΡΓΙΟΥ 
-♦- 

Αριθ. 4257 (4) 

Καθιέρωση υπερωριακής απασχόλησης υπαλλήλων των Δι¬ 
οικητικών Υπηρεσιών του Δήμου Οιτύλου Ν. Λακωνίας 
έτους 2004. 

Ο ΔΗΜΑΡΧΟΣ ΟΙΤΥΛΟΥ ΝΟΜΟΥ ΛΑΚΩΝΙΑΣ 

Έχοντας υπόψη: 

1. Τις διατάξεις του άρθρου ΙΟΘπαρ. 2του Ν. 1188/1981, 
όπως τροποποιήθηκαν και συμπληρώθηκαν με το άρθρο 8 
παρ. 15του Ν. 2307/1995 (ΦΕΚ113/Α715.6.1995) και άρθρο 
12 παρ. 10 του Ν. 2503/1997 (ΦΕΚ 107/Α730.5. 1997), σύμ¬ 
φωνα με τις οποίες η εξαιρετική ή απρόβλεπτη ή έκτακτη 
υπηρεσιακή ανάγκη για καθιέρωση υπερωριακής εργα¬ 
σίας, διαπιστώνεται με απόφαση του αρμοδίου προς διορι¬ 
σμό οργάνου με τους όρους και τους περιορισμούς που 
ισχύουν κάθε φορά για τους δημοτικούς υπαλλήλους. 

2. Τις διατάξεις του άρθρου 16 Ν. 3205/2003 σχετικά με 
την υπερωριακή εργασία υπαλλήλων Δημοσίου, Ν.Π.Δ.Δ. 
και ΟΤΑ. 

3. Την υπ’ αριθμ. 2/72757/0022/31.12.2003 ερμηνευτική 
εγκύκλιο του Γεν. Λογιστηρίου του Κράτους-Δ/νση 22η Μι¬ 
σθολογίου περί παροχής οδηγιών για την εφαρμογή διατά¬ 
ξεων του Ν. 3205/2003. 

4. Το άρθρο 12 παρ. 10 του Ν. 2503/97 (ΦΕΚ 107/Α") και 
της παραγρ. 7 του άρθρου 25 του Ν. 2738/1999 (ΦΕΚ 
180/Α'). 

5. Την εγγεγραμμένη στον Κ.Α. 05/113.1-02 του προϋπο¬ 
λογισμού του Δήμου οικ. έτους 2004 πίστωση ύψους 
5.000,00 ευρώ. 

6. Το αριθμό των υπηρετούντων τακτικών υπαλλήλων Δι¬ 
οικητικών Υπηρεσιών του Δήμου. 

7. Το γεγονός ότι στη διάρκεια του έτους 2004 επιβάλλε¬ 
ται η απασχόληση προσωπικού διοικητικών υπηρεσιώνπέ- 
ραν του κανονικού ωραρίου και συγκεκριμένα για: α) την 
εγκατάσταση του μηχανογραφικού και διπλογραφικού συ¬ 
στήματος, β) για παραβολές δημοτολογίων, εκλογικά θέ¬ 
ματα, γ) για την καταχώρηση δεδομένων στον τομέα της 
ύδρευσης και των άλλων προγραμμάτων, αποφασίζουμε: 

1. Ανακαλούμε την υπ’ αριθμ. 3125/29.4.2004 απόφαση 
Δημάρχου. 

2. Καθιερώνουμε υπερωριακή, απογευματινή, ημερών 
εργασία πέραν του κανονικού ωραρίου, για την κάλυψη 
αναγκών λειτουργίας των Δ/κών υπηρεσιών του Δήμου για 
το έτος 2004, όπως προέκυψαν από την εφαρμογή του Ν. 
2539/1997. 

3. Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ώρες ανά υπάλληλο 
μηνιαίως. 

4. Οιτακτικοί υπάλληλοι Δ/κών υπηρεσιώντου Δήμου που 
θα απασχοληθούν υπερωριακά με απογευματινή εργασία 
είναι πέντε (5) σε σύνολο έντεκα (11) υπηρετούντων υπαλ¬ 
λήλων. 

5. Η σχετική δαπάνη που θα προκληθεί και θα βαρύνει τον 
Κ.Α. 05/113.1-02 του ισχύοντος προϋπολογισμού ύψους: 
5.000,00 ευρώ δεν μπορεί να υπέρβεί την πίστωση που έχει 
εγγραφή κατά την σύνταξή του. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Αύξηση των πιστώσεων στην διάρκεια του χρόνου, με 
την ανωτέρω αιτία, δεν επιτρέπεται. 

7. Για την πληρωμή του προσωπικού που θα απασχολεί¬ 
ται, θα συντάσσεται ειδικός πίνακας με το σύνολο των ωρών 
και των ημερών απασχόλησης. Ο πίνακας αυτός θα συνο¬ 
δεύει το χρηματικό ένταλμα πληρωμής της δαπάνης. 

8. Η απόφαση αυτή έχει αναδρομική ισχύ ενός μήνα από 
την ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρεόπολη, 10 Ιουνίου 2004 

Ο Δήμαρχος 
ΠΕΤΡΟΣΑΝΔΡΕΑΚΟΣ 
-♦- 

Αριθ. 4258 (5) 

Καθιέρωση υπερωριακής απασχόλησης υπαλλήλων της 
Υπηρεσίας Καθαριότητας του Δήμου Οιτύλου Ν. Λακω¬ 
νίας έτους 2004. 

Ο ΔΗΜΑΡΧΟΣ ΟΙΤΥΛΟΥ ΝΟΜΟΥ ΛΑΚΩΝΙΑΣ 

Έχοντας υπόψη: 

1. Τις διατάξεις του άρθρου ΙΟΘπαρ. 2του Ν. 1188/1981, 
όπως τροποποιήθηκαν και συμπληρώθηκαν με το άρθρο 8 
παρ. 15του Ν. 2307/1995 (ΦΕΚ113/Α715.6.1995) και άρθρο 
12 παρ. 10 του Ν. 2503/1997 (ΦΕΚ 107/Α730.5. 1997), σύμ¬ 
φωνα με τις οποίες η εξαιρετική ή απρόβλεπτη ή έκτακτη 
υπηρεσιακή ανάγκη για καθιέρωση υπερωριακής εργα¬ 
σίας, διαπιστώνεται με απόφαση του αρμοδίου προς διορι¬ 
σμό οργάνου με τους όρους και τους περιορισμούς που 
ισχύουν κάθε φορά νιατους δημοτικούς υπαλλήλους. 

2. Τις διατάξεις του άρθρου 16 Ν. 3205/2003 σχετικά με 
την υπερωριακή εργασία υπαλλήλων Δημοσίου, Ν.Π.Δ.Δ. 
και ΟΤΑ. 

3. Την υπ’ αριθμ. 2/72757/0022/31.12.2003 ερμηνευτική 
εγκύκλιο του Γεν. Λογιστηρίου του Κράτους-Δ/νση 22η Μι¬ 
σθολογίου περί παροχής οδηγιών για την εφαρμογή διατά¬ 
ξεων του Ν. 3205/2003. 

4. Το άρθρο 12 παρ. 10 του Ν. 2503/97 (ΦΕΚ 107/Α') και 
της παραγρ. 7 του άρθρου 25 του Ν. 2738/1999 (ΦΕΚ 
180/Α'). 

5. Την εγγεγραμμένη στον Κ.Α. 15/113.1 του προϋπο¬ 
λογισμού του Δήμου οικ. έτους 2004 πίστωση ύψους 
3.000,00 ευρώ. 

6. Τον αριθμό των υπηρετούντων τακτικών υπαλλήλων 
του Δήμου στην Υπηρεσία Καθαριότητας. 

7. Το γεγονός ότι στη διάρκεια του έτους 2004 επιβάλλε¬ 
ται η απασχόληση προσωπικού της υπηρεσίας καθαριότη¬ 
τας πέραν του κανονικού ωραρίου και ειδικότερα για την 
αντιμετώπιση των αυξημένων αναγκών ειδικά την περίοδο 
από Ιούνιο μέχρι και Οκτώβριο τόσο στην έδρα του Δήμου 


όσο και στα 18 Δημοτικά Διαμερίσματα, διότι υπάρχει αυ¬ 
ξημένη κίνηση επισκεπτών, αποφασίζουμε: 

1. Καθιερώνουμε υπερωριακή, απογευματινή, ημερών 
εργασία πέραν του κανονικού ωραρίου, για την κάλυψη 
αναγκών λειτουργίας της υπηρεσίας καθαριότητας του Δή¬ 
μου για το έτος 2004, όπως προέκυψαν από την εφαρμογή 
του Ν. 2539/97. 

2. Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ώρες ανά υπάλληλο 
μηνιαίως. 

3. Οι τακτικοί υπάλληλοι της υπηρεσίας καθαριότητας 
του Δήμου που θα απασχοληθούν υπερωριακά με απογευ¬ 
ματινή εργασία είναι τρεις (3) σε σύνολο πέντε (5) υπηρε¬ 
τούντων υπαλλήλων. 

4. Η σχετική δαπάνη που θα προκληθεί και θα βαρύνει τον 
Κ.Α. 15/113.1 του ισχύοντος προϋπολογισμού ύψους: 
3.000,00 ευρώ, δεν μπορεί να υπερβείτην πίστωση που έχει 
εγγραφή κατά την σύνταξή του. 

5. Αύξηση των πιστώσεων στην διάρκεια του χρόνου, με 
την ανωτέρω αιτία, δεν επιτρέπεται. 

6. Για την πληρωμή του προσωπικού που θα απασχολεί¬ 
ται, θα συντάσσεται ειδικός πίνακας με το σύνολο των ωρών 
και των ημερών απασχόλησης. Ο πίνακας αυτός θα συνο¬ 
δεύει το χρηματικό ένταλμα πληρωμής της δαπάνης. 

7. Η απόφαση αυτή έχει αναδρομική ισχύ ενός μήνα από 
την ημερομηνία δημοσίευσής της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρεόπολη, 10 Ιουνίου 2004 

Ο Δήμαρχος 
ΠΕΤΡΟΣΑΝΔΡΕΑΚΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο σημείο υπ’ αριθμ. 2 της υπ’ αριθμ. ΥΠΠΟ/ΔΝΣΑΚ/ 
55480/1304/26.7.2004 απόφασης του Υφυπουργού Πολιτι¬ 
σμού, που δημοσιεύθηκε στο ΦΕΚ 1212/Β76.8.2004 με θέ¬ 
μα «Συμπλήρωση της Υπουργικής Απόφασης ΥΠΠΟ/ ΔΙ- 
ΛΑΠ/Γ/206/19188/15.4.1992 ... Κάμπου Κοντομαρίτου Νο¬ 
μού Χανιών», διορθώνεται το εσφαλμένο «Την Υπουργική 
Απόφαση ΥΠΠΟ/ΓΝΟΣ... Κεντρικής Υπηρεσίας του ΥΠΠΟ» 
στο ορθό «Την με ΑΠ 133/24.3.2004 απόφαση του Πρωθυ¬ 
πουργού και Υπουργού Πολιτισμού (ΦΕΚ 527/Β724.3. 
2004), με την οποία ανατίθεται η άσκηση αρμοδιοτήτων 
στην Αναπληρωτή Υπουργό Πολιτισμού Φ. Πάλλη-Πετρα- 
λιά και στους Υφυπουργούς Γ. Ορφανό και Π. Τατούλη, 
όπως διορθώθηκε και δημοσιεύθηκε στο ΦΕΚ 558/Β72.4. 
2004». 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




